Зэманыр и фащэ щыгъыу къалъху
ЗэдэпщIэ гъэпсынщIи, зэдэпшхи IэфIынущ.
ЗэижитI я зэхьэзэхуэкIэ яIэжщ.
Зэманыр и фащэ щыгъыу къалъху.
ЗэмыщхьитI зэрихьэлIэмэ, зэманыр уэчылщ.
Зэрыхъуу ищIри, зэрыхъуамкIэ жэуапыр зыщхьэщихыжащ.
ЗэрымыщIэу щIалищ къигъэуджри, щыми хэкIыжащ.
Зэрыщхьэхынэм игъэIури, цIэрыIуэу зыкъыщыхъужащ.
ЗэIусэм псэ хелъхьэ щыхужаIэм, Алыхь дыдэу зыкъыщыхъужащ.
Здэбгъазэракъым, къызэрыбгъэзэжыращ нэхъыщхьэр.
Зейм и хьэтыркIэ и хьэр цIэрыIуэ хъуащ.
ЗекIуэ и вакъэ мылажьэурэ щыс и гъуэншэдж ехъуэж.
Зыгуэр щагъэлъагъуэм зыгуэри щагъэпщкIу.
ЗыжраIэрэ зраIуэкI-рэ зэщыхьэжыгъуафIэщ.
ЗылъэкIым и адэри и IуэхутхьэбзащIэщ.
ЗылъэкI и башри фочщ.
Зым зыхуегъэфащэ, адрейм хуагъэфащэ.
Зым хьэсэпэр ихъумэху, адрейм хьэсэкур къиунэщIащ.
Зым тIууэ зыкъыщилъытэжи щыIэщ.
Зыр лъагапIэм докI, адрейр драхьей.
Зытеджалэр зи былымыр Iэхъуэу къыумыщтэ.
КIэрэф Хьэсэнбий.
